Свеучилиште у Мостару
Свеучилиште у Мостару је државни универзитет у Мостару. До рата у Босни и Херцеговини носио је назив Универзитет Џемал Биједић, по истоименом политичару. Међутим, након почетка рата, већинско хрватско становништво града мења му назив и усваја хрватски језик као наставни, заменивши дотадашњи српскохрватски. Услед тога, Бошњаци су на новом месту створили сопствени Универзитет Џемал Биједић у Мостару, који ради и данас.

Историја 
У Мостару и Херцеговини почетак и развој високог школства и школских институција датира с краја 19. века. Коријени високог школства у Мостару везују се за утемељење Фрањевачке богословије која је почела дјеловати 1895. године. Непосредно након Другог свјетског рата, 1950. године у Мостару је почела радити Виша педагошка школа. Потом слиједе Виша техничка школа (1959), Виша пољопривредна школа (1960) те одјељења Правног и Економског факултета који су од 1976. године прерасли у самосталне факултете. Од 1977. па све до 1992. године и више школе и факултети дјелују у оквиру Универзитета Џемал Биједић у Мостару, а службени је језик био српскохрватски. Од 1992. године на Свеучилишту је промијењено име и службени језик. Од тада се назива Свеучилиште у Мостару и умјесто пријашњег српскохрватског уведен је хрватски као службени језик.

Током рата у Босни и Херцеговини, 7. априла 1992. године прекинут је наставни процес јер су на Студентски дом и Економски факултет пале прве гранате. Свеучилиште није радило само у раздобљу од априла до јула 1992. године због сталног гранатирања Мостара. Љетни испитни рокови одржани су на Широком Бријегу за студенте који нису становали у Мостару. Слиједеће двије академске године (1992/93. и 1993/94) настава за прву годину студија организована је у Неуму и Широком Бријегу. Од академске 1994/95. године настава се изводи у дјелимично санираним свеучилишним објектима у Мостару. Након санирања посљедица рата започео је снажни развој Свеучилишта, а Мостар је постао универзитетски град.

Организација 
 Агрономски и прехрамбено-технолошки факултет
 Академија ликовних умјетности
 Економски факултет
 Факултет природословно-математичких и одгојних знаности
 Факултет стројарства, рачунарства и електротехнике
 Факултет здравствених студија
 Фармацеутски факултет
 Филозофски факултет
 Факултет грађевинарства, архитектуре и геодезије
 Медицински факултет
 Правни факултет

Студенти

Види још 
 Списак универзитета у Босни и Херцеговини

Референце

Спољашње везе 

 

Мостар
Мостар